ไทยลีก ฤดูกาล 2564–65

**ไทยลีก ฤดูกาล 2564–65** หรือ **ไฮลักซ์ รีโว่ ไทยลีก ฤดูกาล 2564–65** ตามชื่อผู้สนับสนุนคือ รถกระบะโตโยต้า ไฮลักซ์ รีโว่ เป็นการแข่งขันฟุตบอลไทยลีกฤดูกาลที่ 25 ซึ่งเป็นการแข่งขันฟุตบอลลีกระดับสูงสุดของประเทศไทย โดยมีสโมสรที่เข้าร่วมการแข่งขันจำนวน 16 สโมสร

บีจี ปทุม ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มี หนองบัว พิชญ, เชียงใหม่ ยูไนเต็ด และ ขอนแก่น ยูไนเต็ด เป็น 3 สโมสรที่ได้เลื่อนชั้นจากไทยลีก 2 ขึ้นมาเล่นในไทยลีกฤดูกาลนี้

## กำหนดการ
การแข่งขันไทยลีก ฤดูกาล 2564-65 เดิมทีจะเริ่มต้นนัดแรกในวันเสาร์ที่ 31 กรกฎาคม 2564 จนถึงนัดสุดท้ายในวันเสาร์ที่ 21 พฤษภาคม 2565 แต่เนื่องด้วยการระบาดทั่วของโควิด-19 ในประเทศไทย ได้มีจำนวนผู้ติดเชื้อเพิ่มสูงขึ้น และมีการแพร่กระจายไปในทุกพื้นที่ของประเทศไทยนั้น ทางการกีฬาแห่งประเทศไทย และกระทรวงการท่องเที่ยวและกีฬา จึงขอความร่วมมือจากสมาคมกีฬาฟุตบอลแห่งประเทศไทย ในพระบรมราชูปถัมภ์ ให้หลีกเลี่ยง หรือเลื่อนการแข่งขันออกไปก่อน ทำให้สมาคมฯ ตัดสินใจเลื่อนการแข่งขันไทยลีก จากเดิมเริ่มวันที่ 31 กรกฎาคม 2564 เป็นวันที่ 13 สิงหาคม 2564 ต่อมาเมื่อวันที่ 23 กรกฎาคม 2564 บริษัท ไทยลีก จำกัด ได้มีการจัดงานประชุมออนไลน์ เพื่อพูดคุยกับตัวแทนสโมสรในระดับไทยลีก 1-2 สำหรับสถานการณ์การจัดแข่งขันฟุตบอลลีกอาชีพภายในประเทศขึ้น จึงมีข้อสรุปว่าจะขยับปฏิทินการแข่งขัน จากจากเดิมเริ่มวันที่ 13 สิงหาคม 2564 เป็นวันที่ 3 กันยายน 2564 การแข่งขันในเลกแรกจะแข่งขันจนถึงวันที่ 28 พฤศจิกายน 2564 ในขณะที่เลกสองจะแข่งขันระหว่างวันที่ 8 มกราคม 2565 จนถึงวันที่ 4 พฤษภาคม 2565

### ตลาดซื้อ-ขายนักเตะ
บริษัท ไทยลีก จำกัด แจ้งวันเปิดตลาดซื้อนักกีฬา ก่อนการแข่งขันฟุตบอลไทยลีก ในฤดูกาล 2564-65 โดยในตลาดรอบแรก สโมสรสมาชิกสามารถเริ่มทำการซื้อขายและขึ้นทะเบียนนักกีฬาได้ตั้งแต่วันที่ 1 มิถุนายน 2564 จนถึงวันที่ 3 สิงหาคม 2564 ส่วนตลาดรอบสอง สามารถเริ่มทำการซื้อขายและขึ้นทะเบียนนักกีฬาได้ตั้งแต่วันที่ 8 ธันวาคม 2564 จนถึงวันที่ 4 มกราคม 2565 แต่ต่อมาไทยลีก และสโมสรสมาชิก มีความเห็นตรงกันตามมติที่ประชุมว่าหากมีการเลื่อนเปิดฤดูกาล 2564–65 ออกไป การดำเนินการในส่วนของตลาดซื้อ-ขายนักเตะ ก็ควรจะมีการปรับเปลี่ยนตามให้เหมาะสมด้วย สมาคมกีฬาฟุตบอลแห่งประเทศไทย ในพระบรมราชูปถัมภ์ เข้าใจถึงความจำเป็นและเหตุผลด้านการจัดการแข่งขัน จึงได้ประสานไปยังสหพันธ์ฟุตบอลนานาชาติ เพื่อร้องขอให้มีการปรับเปลี่ยนโปรแกรมตลาดซื้อ-ขายนักเตะ ครั้งที่ 1 ของฤดูกาล 2564–65 ตามความเหมาะสมของสถานการณ์ภายในประเทศ สหพันธ์ฟุตบอลนานาชาติรับทราบถึงความจำเป็นของสมาคมกีฬาฟุตบอลแห่งประเทศไทยฯ และบริษัท ไทยลีก จำกัด จึงอนุญาตให้ปรับเปลี่ยนตลาดซื้อ-ขายนักเตะ ครั้งที่ 1 ใหม่ เป็นวันที่ 3-27 สิงหาคม 2564

## สโมสร
ทั้งหมด 16 สโมสรที่ได้สิทธิ์เข้าร่วมการแข่งขันในฤดูกาลนี้ โดยแบ่งเป็น 13 สโมสร จากไทยลีก ฤดูกาล 2563–64 และ 3 สโมสรจากไทยลีก 2 ฤดูกาล 2563–64 ได้แก่ หนองบัว พิชญ และ เชียงใหม่ ยูไนเต็ด ซึ่งเลื่อนชั้นขึ้นมาแบบอัตโนมัติจากการที่พวกเขาจบอันดับที่ 1 และ 2 ของตารางคะแนนตามลำดับ และ ขอนแก่น ยูไนเต็ด ซึ่งเลื่อนชั้นขึ้นมาจากการชนะเลิศในรอบเพลย์ออฟ ทั้งสามสโมสรต่างเลื่อนชั้นขึ้นมาเล่นในไทยลีกได้เป็นครั้งแรกนับตั้งแต่ก่อตั้งสโมสร

### สโมสรที่เข้าและออกจากไทยลีก
#### ตกชั้นสู่ไทยลีก 2
* สุโขทัย
* ตราด
* ระยอง

#### เลื่อนชั้นสู่ไทยลีก
* หนองบัว พิชญ
* เชียงใหม่ ยูไนเต็ด
* ขอนแก่น ยูไนเต็ด



### สนามเหย้า ที่ตั้ง และผลงานฤดูกาลที่แล้ว

#### การเปลี่ยนแปลงสนามแข่งขันอันเนื่องจากสถานการณ์โควิด-19
จากสถานการณ์การระบาดทั่วของโควิด-19 ทำให้บางสโมสรที่ตั้งอยู่ในจังหวัดพื้นที่สีแดงเข้มตามที่ ศบค. ประกาศไว้ ไม่สามารถใช้งานสนามเหย้าของตนได้ ทำให้ไทยลีกต้องปรับเปลี่ยนโปรแกรมและสนามแข่งขัน ด้วยการสลับเจ้าบ้านกับทีมเยือน หรือใช้สนามกลางในกรณีที่ทั้ง 2 สโมสรอยู่ในพื้นที่สีแดงเข้ม โดยในตอนแรก จะทำการแข่งขันแบบปิดที่ไม่มีผู้ชมในสนาม อย่างไรก็ตาม ช้างอารีนาเป็นสนามแห่งแรกที่ได้รับอนุญาตให้มีผู้ชมเข้าสนามได้ไม่เกินร้อยละ 25 ของความจุ โดยผู้ที่จะเข้าชมการแข่งขันได้นั้นต้องได้รับวัคซีนโควิด-19 ตามเกณฑ์ที่หน่วยงานราชการกำหนดมาเรียบร้อยแล้ว ต่อมา สนามกีฬาองค์การบริหารส่วนจังหวัดขอนแก่น, พิชญ สเตเดียม, สิงห์ สเตเดียม ก็ได้รับอนุญาตให้มีผู้ชมเข้าสนามด้วยเช่นกัน

หลังจากที่ ศบค. ได้คลายมาตรการต่าง ๆ ในจังหวัดพื้นที่ควบคุมสูงสุดนับตั้งแต่วันที่ 1 กันยายน 2564 ทำให้หลายสโมสรที่อยู่ในพื้นที่ควบคุมสูงสุดกลับมาใช้สนามเหย้าของตนเองตามเดิม

### ข้อมูลสโมสรและผู้สนับสนุน

:1. บนด้านหลังเสื้อ
:2. บนแขนเสื้อ
:3. บนกางเกง

### ผู้เล่นต่างชาติ
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 3 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน ส่วนนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียน สามารถขึ้นทะเบียนได้ไม่จำกัดจำนวน

ชื่อผู้เล่นใน **ตัวหนา** หมายถึง ผู้เล่นลงทะเบียนระหว่างช่วงโอนย้ายกลางฤดูกาล

### การเปลี่ยนแปลงที่ตั้ง และอัตลักษณ์
* เชียงใหม่ ยูไนเต็ด ย้ายไปใช้สนามกีฬาสมโภชเชียงใหม่ 700 ปี แทนสนามกีฬากลางมหาวิทยาลัยเทคโนโลยีราชมงคลล้านนา (ดอยสะเก็ด)
* เอสซีจี เมืองทอง ยูไนเต็ด เปลี่ยนชื่อเป็น**เมืองทอง ยูไนเต็ด** และเปลื่ยนชื่อสนามเป็นเอสซีจีสเตเดียม เป็น**ธันเดอร์โดมสเตเดียม**
* สิงห์ เชียงราย ยูไนเต็ด เปลี่ยนชื่อเป็น**ลีโอ เชียงราย ยูไนเต็ด** และเปลื่ยนชื่อสนามจากสิงห์ สเตเดียม เป็น**ลีโอ เชียงราย สเตเดียม**
* บีจี ปทุม ยูไนเต็ด เปลื่ยนชื่อสนามจากลีโอสเตเดียม เป็น**บีจีสเตเดียม**

### การเปลี่ยนแปลงผู้จัดการทีม

## ตารางคะแนน
### อันดับ

### อันดับตามสัปดาห์

### ผลการแข่งขันที่ลงเล่น

## ผลการแข่งขัน

## สถิติ

### ผู้ทำประตูสูงสุด

### ผู้ผ่านบอลสูงสุด

### แฮตทริก

### คลีนชีตส์

## รางวัล
### รางวัลประจำเดือน

### รางวัลประจำฤดูกาล

## ผู้ชม
### สถิติผู้ชมทั้งหมด

### จำนวนผู้ชมจากเกมเหย้า

**แหล่งที่มา:** ไทยลีก

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2564
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดขอนแก่น
หมวดหมู่:การแข่งขันกีฬาในจังหวัดชลบุรี
หมวดหมู่:การแข่งขันกีฬาในจังหวัดเชียงราย
หมวดหมู่:การแข่งขันกีฬาในจังหวัดเชียงใหม่
หมวดหมู่:การแข่งขันกีฬาในจังหวัดนครราชสีมา
หมวดหมู่:การแข่งขันกีฬาในจังหวัดนนทบุรี
หมวดหมู่:การแข่งขันกีฬาในจังหวัดบุรีรัมย์
หมวดหมู่:การแข่งขันกีฬาในจังหวัดปทุมธานี
หมวดหมู่:การแข่งขันกีฬาในจังหวัดประจวบคีรีขันธ์
หมวดหมู่:การแข่งขันกีฬาในจังหวัดราชบุรี
หมวดหมู่:การแข่งขันกีฬาในจังหวัดสมุทรปราการ
หมวดหมู่:การแข่งขันกีฬาในจังหวัดสุพรรณบุรี
หมวดหมู่:การแข่งขันกีฬาในจังหวัดหนองบัวลำภู